गंजबासौदा| महिला बाल विकास विभाग द्वारा ग्राम पंचायत में पदस्थ आंगनबाड़ी कार्यकर्ता, एएनएम, आशा कार्यकर्ता, आशा सहयोगनी, राजस्व, पंचायत, शिक्षा आदि के साथ संयुक्त बैठक का आयोजन शनिवार को किया गया ताकि सभी के बीच समन्वय बना रहे। महिला बाल विकास परियोजना अधिकारी विनीता कांसवा ने बताया कि बैठक में कार्यकर्ताओं को गर्भवती महिलाओं को चिहिन्त कर पंजीयन, टीकाकरण करने, प्रधानमंत्री मातृ वंदना योजना के हितग्राहियों का चिन्हांकन एवं गृह भेंट करने, मुख्यमंत्री जनकल्याण योजना अंतर्गत प्रसूति सहायता योजना के हितग्राहियों को चिहिन्त कर गृह भेंट करने की बात कही गई। इसी के साथ महिला बाल विकास विभाग व लोक स्वास्थ्य एवं परिवार कल्याण विभाग कार्यकर्ताओं की संयुक्त बैठक पर चर्चा की गई ताकि विभाग के मैदानी स्तर पर कार्य करने वाले कार्यकर्ताओं के बीच समन्वय बना रहे।